Nyt maanantai-illalle 6.7. on luvattu ja tilattu poutainen ja sellainen mukavan puolipilvinen sää, kun alkavat Vuolenkosken Maaseutunaisten järjestämät kesäiset pihajumpat kyläkoulun tantereella! Tavoitteena on nimittäin saada koko kylän liikkumaan myös kesällä, ainakin aina heinäkuun maanantai-iltaisin. Luvassa on näin ensimmäisellä kerralla Sari-Anne Supin ohjaamana ensin lapsille liikuntaa klo 17 ja puolestaan aikuisille klo 18 vatsapakara -jumppa. Soveltuvin liikkein tunnilta löytyy liikunnan iloa varmasti kaiken kuntoisille ja ikäisille.
Jumppatuokiot ovat aina 45 minuutin mittaisia, joissa hyvä fiilis ja tekemisen meininki ovat taattuja! Nämä liikunnan ilot ja hikipisarat kustantavat sen 7 euroa aikuisilta per tuokio ja lapsilta 5 euroa per tuokio. Varaathan käteistä mukaan ja mielellään tasaraha. Kaikki tuokiot sisältävät siis liikunnan ilo -takuun. Jos mieli on myrtsinä liikuntatuokion jälkeen, olemme kovin, kovin ihmeissämme ja tutkimme asiaa!
Ohessa vielä koko heinäkuun jumppa-aikataulu:
Jumppatuokiot järjestetään säävarauksella ja perutaan myös vallitsevan tilanteen muuttuessa. Sääkarttoja ja ikkunasta ulos tiiraillaan aina aamupäivällä ja ennen kello kahtatoista tiedotetaan niin täällä Virrassa kuin myös sosiaalisessakin mediassakin jumpan toteutumisesta. Koulun pihamaalla on väljää ja turvavälit mahdollista pitää myös isommalla joukolla. Käsienpesu ja desinfiointi mahdollisuudet on huolehdittu.
Nähdään maanantaina jumpalla!